IN nomine sanctæ  indiuiduæ Trinitatis, HENRICVS diuina fauente clementia Rex. Quia Regiæ Maiestati nostræ conuenit iustis petitionibus assensum præbere, maxime autem his vbi Religionis intuitu ducimur: vt votorum fidelium participes efficiamur, donum cuiusdam religiosi viri nomine Hessonis laudamus,  nostra potestate regia confirmamus. Est autē donum præfati Hessonis, quod donauit ad Monasteriū Cluniacense, quod est constructum in honore beatorum Apostolorum Petri  Pauli, Ecclesia quam ædificauit ipse idem Hesso in proprietate sua, in loco qui dicitur Rimesigun,  omne patrimonium siue prædium suum, quod ad eandem ex toto dicauerat Ecclesiam. Fecit autem hoc bonus ille Hessodum Cluniacensi Monasterio præsideret venerabilis Pater  Abbas Hugo, hac videlicet ratione, vt Monachi de Cluniaco ad præfatam Ecclesiam Rimesingun sitam transmissi  collocati, de rebus ibi pertinentibus viuant;  fiat huius doni oblatio, cunctarum Christi fidelium animarum propitiatio, siue redemptio. Si quis autem fuerit ita improbus aut temerarius, vt tam piæ deuotionis datum Iesu Christo in Sanctis eius dicatum conuellere tentet, aut qualibet molestia calumniari,  e statu legitimo infringere, sit Dux, sit Comes, sit quælibet omnino talis Potestas, sit liber aut seruus, si præfatum nostræ concessionis regiæ statutū in præsenti dono irritum facere adtentet, l. libras auri coactus persoluat fisco regali. Et vt hoc nostræ Maiestatis regale decretum, tam præsentiū quam futurorum notitiæ sit cōmendatum, Chartam hāc inde conscribi iussimus, quam propria manu roboratam sigilli nostri impressione signauimus. Signum domni HENRICI IV. Regis inuictissimi. Datæ Wormatiæ VI. Kal. Augusti, anno Dominicæ incarnationis MLXXII. Indict. X. anno autem ordinationis domni HENRICI quarti Regis XVII. regni vero xvj.